ועדת הכלכלה, כנסת 25, פרוטוקול מספר 155, 2023-06-26 00:00

דוד ביטן: הצעת חוק משק הגז הטבעי, תיקון מספר, מה המספר?      

איתי עצמון: יינתן מספר בהמשך

דוד ביטן: תשפ"ג-2023, שכולל הארכת תקופת הרישיון של נתג"ז פלוס האפשרות להעביר להם עבודות שבתחום הגז כשיש נסיבות מיוחדות כאלה שזה לא מתפקד מבחינת המדינה

דוד ביטן:  את האופציה הזאת גם הכנסנו לתוך ההסכם

דוד ביטן:  אנחנו כינסנו את הישיבה להצבעות גם על ההסתייגויות וגם על החוק עצמו

איתי עצמון: אני רק אשלים את הדברים

איתי עצמון:  לקראת הדיון היום הפצנו אתמול נוסח שכולל כמה שינויים בעקבות החלטות הוועדה, כלומר עיגנו את החלטות הוועדה בנוסח

איתי עצמון:  אני מציע שנעבור כמקובל סעיף סעיף, אני אקרא כדי שיהיה ברור מה השינויים ולאחר מכן אפשר להצביע על ההסתייגויות ועל הנוסח

איתי עצמון:           זאת ההבהרה שהתבקשה אתמול בדיון כדי להבהיר שניתן יהיה לתת גם רישיון רק להקמה או רק להפעלה של רשת חלוקה

איתי עצמון:           זה הביטוי להחלטה שהתקנות לפי סעיף 11 לא יחולו על ההליך שיתקיים לפי החוק המוצע של מתן רישיונות חלוקה לנתג"ז

איתי עצמון: אתמול אחר הצהריים הבנתי שהייתה הסכמה בין גורמי הממשל שלעניין הגדלה של המספר או השיעור תידרש גם הסכמה של שר האוצר

דוד ביטן: הסתדרת עם הנוסח?      

איתי עצמון: כן

איתי עצמון:  זה סעיף 1

דוד ביטן: הסכמה בסוף?      

איתי עצמון: כן, רק להגדלה

איתי עצמון:  בכל מקרה אלה תקנות שכפי שאמרתי מגיעות לאישור ועדת הכלכלה

איתי עצמון:  לסעיף 1 יש הסתייגויות שניתן לראות אותן בקובץ שהופץ בטאבלטים של חברי הכנסת

איתי עצמון:  יש שלוש הסתייגויות של קבוצות יש עתיד, ישראל ביתנו והעבודה

דוד ביטן: סעיף 1

דוד ביטן:  כיוון שהמחנה הממלכתי ביקשו ממני, הם לא רוצים לנמק, ובכל זאת אנחנו נעביר את זה למליאה

איתי עצמון: יש שש הסתייגויות שלהם לסעיף הזה

דוד ביטן: אוקיי, נצביע עליהן אחר כך

איתי עצמון: צריך להצביע

דוד ביטן: נצביע, אבל יש עתיד פה

דוד ביטן:  את רוצה לנמק?      

שלי טל מירון: יש לי ממש שאלות קטנטנות על כמה דברים

דוד ביטן: אז תשאלי

דוד ביטן:  לגבי סעיף 1

איתי עצמון: זה בעצם 17(1) שפוצל מהצעת חוק התכנית הכלכלית, חוק ההסדרים האחרון

דוד ביטן: אבל אם את רוצה לשאול על הכול, תשאלי על הכול

שלי טל מירון: תודה, אדוני היושב ראש

שלי טל מירון:  אני רוצה לשאול, בסעיף 1 במקום 'או לחברה בבעלותו המלאה' יבוא 'או לחברה שהוא בעל שליטה או בעל זיקה בה'

שלי טל מירון:  למה אנחנו משנים את הנוסח המקורי פה? מה התמריץ לעשות את השינוי הזה?      

דוד ביטן: אני אגיד רק בשורה, החוק בנוסחו היום לא מאפשר לנתג"ז להיכנס לפעילות במקטע החלוקה אלא אם כן היא מקימה חברת בת

דוד ביטן:  התיקון עכשיו נועד כן לאפשר לנתג"ז כבעלת רישיון הולכה להיכנס לפעילות במקטע החלוקה בכפוף לתנאים וסייגים כפי שקבענו כאן, כמו שהקראתי קודם לכן

דוד ביטן:  זה בגדול המהות של התיקון

שלי טל מירון: הסעיף הבא שרציתי להתייחס

שלי טל מירון:  בסעיף 1, לאחר 'גם בהסכמת שר האוצר' יבוא 'והשר להגנת הסביבה'

שלי טל מירון:  האם לא נכון לערב את השר להגנת הסביבה בגלל הנושא של העקבות הסביבתיות של הגז? האם לא נכון שזה יהיה בשילוב?      

דוד ביטן: את רוצה להוסיף

שלי טל מירון: כן, להוסיף את השר להגנת הסביבה

דוד ביטן: השר שאחראי לחוק זה שר האנרגיה, ביקש שר האוצר, מכיוון שפה מדובר בנושאים כלכליים יותר שאם תהיה תוספת של אזורים לחלוקה ויגישו לנו תקנות לאישור, שזה גם יהיה בהסכמתו לגבי התוספת, לא לגבי הצמצום

דוד ביטן:  אני לא רואה מקום פה להכניס את השר להגנת הסביבה כי זה לא עניין להגנת הסביבה, זה עניין יותר כלכלי

שלי טל מירון: והדבר האחרון, בסעיף 2, במקום 15 שנים יבוא עשר שנים

שלי טל מירון:  למה 15 שנים? למה לא עשר ואם יהיה צורך לעשות הארכה? זו תקופה מאוד ארוכה

משה גראזי: אנחנו סברנו שמכיוון שנתג"ז היא מונופול במקטע של ההולכה והתשתיות נבנות לאורך הרבה שנים וכנ"ל גם הגיוסים, גיוסי החוב שלה הם לעשרות שנים, אנחנו בהתחלה חשבנו שבכלל לא צריך להגביל, אבל בסוף ההסכמה הייתה בינינו לבין האוצר על אגפיו השונים לצמצם את זה ל-15 שנה שזה נותן אופק מספיק זמן גם שיהיה תואם בין זמן הגיוס וגם לאורך חיי הנכס

דוד ביטן: צריכים זמן בגיוס, להחזיר

דוד ביטן:  אל תשכחי שזו חברה ממשלתית

משה גראזי: והערה נוספת פה שמזכירים לי, שנתג"ז גם חותמת עם צרכנים על הסכמים ארוכי טווח אז גם כדי לתת יציבות לצרכנים שחותמים איתה, בין אם זה צרכני תעשייה או תחנות כוח במשק החשמל שגם משתרשרים להם הסכמים ארוכי טווח גם למימון, אז צריך לתת להם אופק וביטחון מבחינה פיננסית

דוד ביטן: מישהו כתב לי, כתבו לי בווטסאפ, אחד האנשים, לא משנה מי, שלנתג"ז יש יתרות כספיות של מיליארד וחצי שקל כרגע

דוד ביטן:  זה נכון הדבר הזה? או שאתם צריכים להחזיר את זה ל - - -     

שמואל רכטמן: החברה מבצעת כרגע פרויקטים בשני מיליארד שקל, חסר 500 מיליון שקל כדי להשלים אותם

דוד ביטן: לא, כתבו לי, אז אמרתי, שתהיה תשובה

איתי עצמון: מצביעים על ההסתייגויות

דוד ביטן: נצביע על ההסתייגויות לסעיף 1

איתי עצמון: הסתייגויות של קבוצת יש עתיד, ישראל ביתנו והעבודה

איתי עצמון:  כפי שאמרתי, יש שלוש הסתייגויות

דוד ביטן: להצביע על כל אחת בנפרד?      

איתי עצמון: לא, על השלוש האלה, אלא אם כן אתם מבקשים הצבעה נפרדת

דוד ביטן: הצבעה

דוד ביטן:  מי בעד ההסתייגויות של יש עתיד? מי נגד? ארבעה נגד, אחד בעד

דוד ביטן:  ההסתייגויות לא עברו

דוד ביטן: בעד – 1 

דוד ביטן: נמנעים – אין לא אושר

דוד ביטן: קבוצת המחנה הממלכתי

דוד ביטן:  כל ההסתייגויות ביחד, הם לא פה

דוד ביטן:  מי בעד ההסתייגויות? מי נגד? לא עברו

דוד ביטן: בעד – 1 

דוד ביטן: נמנעים – אין לא אושר

דוד ביטן: סעיף 2

איתי עצמון: לפני סעיף 2

איתי עצמון:  ההסתייגויות המחנה הממלכתי

דוד ביטן: הצבעתי עכשיו, הם לא מנמקים

איתי עצמון: שש הסתייגויות, אוקיי, בסדר

איתי עצמון:  רק הבהרה לפני שאנחנו עוברים לסעיף 2 לעניין החרגה של הוראות לפי סעיף 11

איתי עצמון:  את ההחרגה הזאת אנחנו הוספנו רק ברישה של סעיף 11א

איתי עצמון:  בישיבה הקודמת עלתה שאלה האם יש צורך לתקן גם את סעיף 11א(ד) שקובע שעל רישיון שניתן לפי סעיף זה ועל בעל הרישיון יחולו בכפוף להוראות סעיף זה ההוראות לפי חוק זה כפי שהן חלות על רישיון מסוגו ועל בעליו וכו'

איתי עצמון:      אנחנו השתכנענו שאין צורך לתקן גם כאן מכיוון שברור וברור גם מקריאת התקנות לפי סעיף 11 וגם מלשון הסעיף, שגם על מתן רישיונות וגם על בעל הרישיון לאחר שהוא מקבל רישיון לא חלות ההוראות לפי סעיף 11 שמדברות על מכרזים למתן רישיונות חלוקה

צחי בר ציון: אני רק אומר, לנו היה חשוב שכן יהיה ברור שלא תיטען טענה

צחי בר ציון:  צריך להבין שבתקנות יש תנאים שהם חלים גם בעת המתן, אבל הם חלים לכל אורך חיי התקופה

צחי בר ציון:  למשל שנגיד לא יחזיק בעל רישיון במישרין או בעקיפין ביותר משני אזורים וכאן אנחנו מדברים על יותר והיה לנו חשוב שלא יוכלו לטעון את הטענה שההגבלות האלה נכון שבעת המתן הן לא חלות אבל אחרי זה הן כן חלות

צחי בר ציון:       הייעוץ המשפטי של הוועדה סבור, כמו שנאמר כאן, שלא צריך לתקן את זה כי מבחינתו איך שהוא קורא את סעיף קטן (ד) זה ברור לגמרי שהתקנות לא יחולו לכל אורך התקופה, גם בעת המתן וגם לכל אורך חיי מתן הרישיון לפי סעיף קטן (ב)

איתי עצמון: נכון, אכן

דוד ביטן: אוקיי, אז אנחנו נצביע על סעיף 1 בנוסחו כפי שהוקרא בוועדה

דוד ביטן:  מי בעד הנוסח? מי נגד? מי נמנע? 1 נמנע, ארבעה בעד, הסעיף עבר

דוד ביטן: בעד – 4 

דוד ביטן: נמנעים – 1 אושר

איתי עצמון: סעיף 2, עניינו תיקון סעיף 15, זה התיקון שנכלל בזמנו בסעיף 17(1) לחוק ההסדרים, הארכת הרישיון של חברת נתג"ז

איתי עצמון:  לסעיף הזה הוגשה הסתייגות אחת של קבוצת יש עתיד, קבוצת ישראל ביתנו וקבוצת העבודה וכן שש הסתייגויות של קבוצת המחנה הממלכתי

דוד ביטן: יש עתיד, נימקת את זה כבר

דוד ביטן:  ההסתייגות של יש עתיד, מי בעד? מי נגד? ארבעה נגד, אחת לא השתתפה, לא עבר

דוד ביטן: בעד – 0 

דוד ביטן: נמנעים – אין לא אושר

איתי עצמון: שש הסתייגויות של המחנה הממלכתי

דוד ביטן: מי נגד ההסתייגויות של המחנה הממלכתי? מי בעד? ארבעה נגד, אחת לא השתתפה

דוד ביטן:  לא עבר

דוד ביטן: בעד – 0 

דוד ביטן: נמנעים – אין לא אושר

דוד ביטן: לגבי סעיף 2, מי בעד הנוסח כפי שמונח בוועדה? חמישה בעד

דוד ביטן:  עבר פה אחד

דוד ביטן: בעד – 5 

דוד ביטן: נמנעים – אין אושר

דוד ביטן: סעיף 3

איתי עצמון: לגבי סעיף 3, אני רוצה להזכיר מה היה בדיון אתמול

איתי עצמון:  סעיפים 20 ו-21 מדברים על רצף פעילות והעברת מתקנים ומתייחסים למקרה שבו הופסקה פעילות של בעל רישיון, למשל בשל ביטול רישיון או הגבלה, כמו שכתוב בסעיף 20, ומה קורה עם הנכסים של בעל הרישיון שאת רישיונו ביטלו או הגבילו

איתי עצמון:  אנחנו חשבנו שנכון לתקן את שני הסעיפים האלה

איתי עצמון:  אני אומר מאיפה הגיע התיקון, מה ההקשר שלו, כדי להתייחס למצב שבו יש אזור חלוקה, אזור שבו בעל רישיון חלוקה פועל היום ורוצים לקחת חלק מהאזור ולהעביר אותו למשל לנתג"ז

איתי עצמון:  השאלה מה קורה עם הנכסים באותו אזור שמעבירים, או מקום מאותו אזור

איתי עצמון:      אני חושב שלגבי סעיף 20, ביקשת שנבחן את השאלה הזאת

איתי עצמון:  בחנו בזמן מאוד מאוד קצר ובמחשבה שנייה אני חושב שאין צורך לתקן את סעיף 20 מכיוון שהוא מדבר על הפסקת פעילות של בעל רישיון

איתי עצמון:  בסעיף קטן (א) כתוב 'לרבות במצב של ביטול רישיון או הגבלתו'

איתי עצמון:  לכן אני חושב שלעניין סעיף 2020 אין צורך

דוד ביטן: לבטל את זה?      

איתי עצמון: כן, אין צורך

דוד ביטן: מוסכם על הממשלה?      

צחי בר ציון: עוד פעם, רק בשביל הפרוטוקול, השאלה שהתעוררה זה בגלל שבסעיף קטן (ב) רשום הופסקה פעילותו של בעל רישיון ולא רשום מה הסיבות

איתי עצמון: נכון, אבל ההנחה שלנו מקריאת הסעיף היא שהפסקת פעילות כוללת גם מצב של ביטול רישיון או הגבלתו מכיוון שבסעיף קטן (א) כתוב 'הופסקה פעילותו של בעל רישיון ומצא השר כי קיים חשש ממשי שפעילותו עלולה להיפסק, רשאי השר לתת הוראה לשם קיום רצף בביצוע הפעילות או חידושה, לרבות הוראות שעל בעל רישיון לקיים גם לאחר ביטול הרישיון או הגבלתו'

איתי עצמון:  דהיינו המחוקק כבר הניח בסעיף 20 שהפסקת פעילות יכולה להיות גם בשל ביטול רישיון או הגבלה

דוד ביטן: הבנתי

דוד ביטן:  אני צריך להצביע על הביטול הזה?      

איתי עצמון: פשוט הוועדה לא מאשרת את סעיף 3

דוד ביטן: אוקיי, אז אין צורך להצביע

דוד ביטן:  אם ככה, גם ההסתייגות של יש עתיד פה היא לא רלוונטית

איתי עצמון: כן, גם המחנה הממלכתי

דוד ביטן: סעיף 4

איתי עצמון: סעיף 4 זה תיקון סעיף 21

איתי עצמון:  אני אקרא אותו

איתי עצמון:       כאן הסעיף מדבר על העברת נכסים, בעצם הוא מתייחס היום למצב שבו: בוטל רישיון או פג תוקפו ולא הוארך, או לא מונה לבעל הרישיון מפרק או מפרק זמני או מונה כונס נכסים לבעל הרישיון או לנכסיו העיקריים, נקבע כי לא יועברו לאחר נכסים ששימשו בפעילותו וכו' אלא באישור המנהל

איתי עצמון:       ויש כאן עוד סעיף קטן נוסף בסעיף 21, שקובע שאם בוטל רישיון או פג תוקפו ולא הוארך הנכסים עוברים באותו מועד לבעלות המדינה אלא אם כן שר האנרגיה הורה לבעל הרישיון לגבי הנכסים, כולם או חלקם, כי לא יועברו

איתי עצמון:      דהיינו הנוסח היום מתייחס רק למצב, וזה נאמר בצורה מאוד מפורשת, של ביטול רישיון או אם פג תוקפו ולא הוארך, אין כאן התייחסות בסעיף למצב שבו יש הגבלה כלשהי מכוח הוראה של השר על פעילותו של בעל רישיון, כאשר הגבלה יכולה להיות, כפי שאמרנו גם אתמול, גם לעניין תקופת תוקף, גם לגבי המקום או האזור שבו יוכל בעל הרישיון לפעול או כל הגבלה אחרת שקבועה

איתי עצמון:  יש גם הגבלות בשל עילות שקבועות היום ברישיון, למשל עניין של גריעה של אזור מסוים מהאזור שבו פועל בעל הרישיון

איתי עצמון:  לכן חשבנו שכאן כן יש מקום לתקן את הסעיף

צחי בר ציון: אני רק רוצה לחדד

צחי בר ציון:  להבנתנו בפרשנות סבירה כן כבר היום, גם בלי התיקון הזה, סעיף 21 חל גם על הגבלה

צחי בר ציון:  אתמול העלה הייעוץ המשפטי של הוועדה את השאלה הפרשנית האם זה חל ואמרנו, אוקיי, אם מישהו מעורר את השאלה אז למען הסר ספק נתקן

צחי בר ציון:  אבל אני רק אומר שלהבנתנו מאז ומעולם סעיף 21 חל גם על הגבלה

איתי עצמון: אבל בכל מקרה אתם - - -     

צחי בר ציון: אנחנו לא מתנגדים לתיקון, רק חשוב לנו שיהיה ברור

דוד ביטן: אתם לא מתנגדים, לפעמים תוספת זה לא טוב

צחי בר ציון: זה ברור, אני רק אומר, כי אני רוצה שיהיה ברור שלהבנתנו אנחנו מסתכלים על זה שגם בלי התיקון הסעיף הזה היה קיים

דוד ביטן: אין בעיה, זה לא סותר את מה שאתה אומר

צחי בר ציון: אנחנו לא מתנגדים לתיקון, אבל אנחנו רוצים שיהיה ברור שלהבנתנו זה לא שינה את המצב אלא הבהיר אותו

דוד ביטן: טוב

דוד ביטן:  הסתייגויות לסעיף 4

איתי עצמון: לסעיף 4 יש הסתייגות אחת של קבוצות יש עתיד, ישראל ביתנו והעבודה

דוד ביטן: מי בעד ההסתייגות של יש עתיד? מי נגד? ארבעה נגד, אחת לא משתתפת, לא עבר

דוד ביטן: בעד – 0 

דוד ביטן: נמנעים – אין לא אושר

איתי עצמון: ויש הסתייגות אחת של המחנה הממלכתי שיש לה גם שתי הסתייגויות חלופיות

דוד ביטן: מי בעד ההסתייגויות של המחנה הממלכתי? מי נגד? ארבעה נגד, אחת לא משתתפת, לא עבר

דוד ביטן: בעד – 0 

דוד ביטן: נמנעים – אין לא אושר

איתי עצמון: אפשר להצביע על סעיף 4 כנוסחו כפי שהקראתי

דוד ביטן: מי בעד סעיף 4 בנוסחו? עבר פה אחד

דוד ביטן: בעד – 5 

דוד ביטן: נמנעים – אין אושר

איתי עצמון: סעיף 5 הוקרא אתמול, הוא תיקון לסעיף 54

איתי עצמון:  לסעיף 5 הוגשו שתי הסתייגויות, אחת של קבוצות יש עתיד, ישראל ביתנו והעבודה, והסתייגות נוספת מטעם המחנה הממלכתי

דוד ביטן: מי בעד ההסתייגות של יש עתיד, מי נגד? ארבעה נגד, אחת לא משתתפת

דוד ביטן:  לא עבר

דוד ביטן: בעד – 0 

דוד ביטן: נמנעים – אין לא אושר

דוד ביטן: מי בעד ההסתייגות של המחנה הממלכתי? מי נגד? ארבעה נגד, אחת לא השתתפה, לא עבר

דוד ביטן: בעד – 0 

דוד ביטן: נמנעים – אין לא אושר

דוד ביטן: עכשיו יש הסתייגויות לאחר סעיף 5

איתי עצמון: אחרי שנצביע על סעיף 5

דוד ביטן: נצביע על סעיף 5 בנוסחו כפי שהוא מוצג בפניכם

דוד ביטן:  מי בעד? עבר פה אחד

דוד ביטן: בעד – 5 

דוד ביטן: נמנעים – אין אושר

דוד ביטן: יש הסתייגויות לאחר סעיף 5

איתי עצמון: נכון, של הוספת סעיפים

איתי עצמון:  יש הסתייגות אחת של קבוצות יש עתיד, ישראל ביתנו והעבודה והסתייגות נוספת של המחנה הממלכתי

דוד ביטן: מי בעד ההסתייגות של יש עתיד? מי נגד? ארבעה נגד, אחת לא השתתפה, לא עבר

דוד ביטן: בעד – 0 

דוד ביטן: נמנעים – אין לא אושר

דוד ביטן: הסתייגות המחנה הממלכתי

דוד ביטן:  מי בעד? מי נגד? ארבעה נגד, אחת לא השתתפה, לא עבר

דוד ביטן: בעד – 0 

דוד ביטן: נמנעים – אין לא אושר

איתי עצמון: הוועדה השלימה את אישור סעיפי הצעת החוק

דוד ביטן: תודה רבה לכולם